Tartalom

# Adatok beszúrása munkafüzetből

- A vágólap segítségével másolja át egy cella tartalmát. Egy cellában levő képletet is átmásolhat a vágólapra (például a képletsor beviteli sorából), így a képlet beszúrható a szövegbe.

- Ha egy cellatartományt szeretne szöveges dokumentumba másolni, jelölje ki a cellatartományt a munkalapon, utána pedig használja vagy a vágólapot, vagy a fogd és vidd funkciót, hogy beszúrja a cellákat a szöveges dokumentumba. Ekkor a szöveges dokumentumban egy OLE-objektum lesz beágyazva, amelyet később szerkeszthet.

- Ha a cellákat egy bemutatódokumentum normál nézetébe húzza át, a cellák OLE-objektumként szúródnak be. Ha a cellákat vázlat nézetbe húzza át, minden cella egy sort alkot a vázlat nézetben.

- Amikor egy cellatartományt másol a LibreOffice Calcból a vágólapra, az ebben a tartományban levő rajzobjektumok, OLE-objektumok és diagramok szintén másolásra kerülnek.

- Ha egy cellatartományt egy csatolt diagrammal szúr be, a diagram hivatkozása a forrás cellatartományhoz csak akkor marad meg, ha a diagramot és a forrás cellatartományt együtt másolta.

Kapcsolódó témakörök

Táblázatok beszúrása

Adatok beszúrása szöveges dokumentumokból

Rajzobjektumok másolása másik dokumentumba