Tartalom

# IsEmpty függvény

Teszteli, hogy a változó az Empty (üres) értéket tartalmazza-e. Az Empty (üres) érték jelzi, hogy a változó nincs inicializálva.

## Szintaxis:

    IsEmpty (Változó)

## Visszatérési érték:

Boolean

## Paraméterek:

Változó: A tesztelni kívánt változó. Ha a változó az Empty (üres) értéket tartalmazza, akkor a függvény True (igaz) értéket ad vissza, ellenkező esetben False (hamis) értéket.

### Hibakódok:

5 Érvénytelen eljáráshívás

## Példa:

    Sub ExampleIsEmpty
    Dim sVar As Variant
        sVar = Empty
        Print IsEmpty(sVar) ' True
    End Sub