Tartalom

# Adatok importálása vagy exportálása szöveges formátumba

Ha olyan adatbázissal szeretne adatot cserélni, amelynek nincs ODBC-kapcsolata, és amely nem engedi a dBASE formátumú importálást és exportálást, használhat közönséges szövegformátumot.

## Adatok importálása a LibreOffice-ba

Szövegformátumú adatok cseréjéhez használja a LibreOffice Calc import/exportszűrőjét.

1. Exportálja a kívánt adatokat a forrásadatbázisból szövegformátumban. A CSV szövegformátum ajánlott. Ez a formátum elválasztójelek segítségével választja el az adatmezőket, mint például vessző vagy pontosvessző, a rekordokat pedig sortörés beszúrásával.

2. Válassza a Fájl - Megnyitás menüparancsot, és kattintson az importálandó fájlra.

3. A Fájltípus mezőben válassza ki a "Strukturált szöveg (CSV)" lehetőséget. Kattintson a Megnyitás gombra.

4. Megjelenik a Szöveg importálása párbeszédablak. Döntse el, hogy a szöveges dokumentum mely adatait kívánja beszúrni.

Ha az adatok már a LibreOffice Calc-munkafüzetben vannak, akkor igény szerint szerkesztheti őket. Mentse az adatokat LibreOffice-adatforrásként:

- Mentse az aktuális LibreOffice Calc-munkafüzetet dBASE formátumban a dBASE-adatbázis mappájába. Ennek végrehajtásához válassza a Fájl - Mentés másként menüparancsot, majd a "dBASE" Fájltípust és a dBASE-adatbázis mappáját.

## Exportálás CSV szöveges formátumba

Exportálhatja az aktuális LibreOffice-munkafüzetet olyan szöveges formátumban, amelyet számos más alkalmazás olvashat.

1. Válassza a Fájl - Mentés másként menüparancsot.

2. A Fájltípusban válassza ki a "Strukturált szöveg (CSV)" szűrőt. Adja meg a fájlnevet, és kattintson a Mentés gombra.

3. Ez megnyitja a Szövegfájlok exportálása párbeszédablakot, amelyben kiválaszthatja a karakterkészletet, a mező-határolójelet és a szöveg-határolójelet. Kattintson az OK gombra. Figyelmeztetés jelenik meg, hogy csak az aktív munkalap lett mentve.

Kapcsolódó témakörök

Adatok importálása és exportálása a Base-ben

dBASE-fájlok importálása és exportálása