Tartalom

# Animált GIF-képek létrehozása

A bemutató érdekesebbé tételéhez animálhat a diákon rajzobjektumokat, szöveges objektumokat és grafikus objektumokat (képeket). A LibreOffice tartalmaz egy egyszerű animációszerkesztőt, amelynek segítségével a dia objektumaiból összeállíthatja az animáció képkockáit. Az animáció a létrehozott statikus képkockák egymás utáni megjelenítéséből áll össze.

Ha egy bitképanimációt hoz létre (animált GIF-et), akkor késleltetési időt rendelhet hozzá minden képkockához, és meghatározhatja az animáció ismétlődésének számát.

### Animált GIF létrehozása:

1. Jelölje ki az animáció alapjául szolgáló objektumokat, majd válassza a Beszúrás - Média - Animált kép menüparancsot.

2. Tegye az alábbiak közül az egyiket:

- Kattintson az Objektumok alkalmazása gombra, ha az aktuális animáció keretéhez egy objektumot vagy objektumcsoportot szeretne hozzáadni.

- Kattintson az Objektumok egyenkénti alkalmazása gombra, ha minden kijelölt objektumhoz saját animációs keretet szeretne létrehozni.

3. Az Animációs csoport területen válassza a Bitkép objektum lehetőséget.

   Használja az animációs idővonalat egy képkocka megjelenítéséhez és az animáció ismétlésszámának megjelenítéséhez (ismétlés).

4. Írja be a képkocka számát a Kép száma mezőbe (bal oldali mező).

5. Az Időtartam mezőben adja meg a képkocka megjelenítésének hosszát másodpercben.

6. Ismételje meg az utolsó két lépést az animáció minden képkockájára.

   Megtekintheti az animáció előnézetét az Kép száma mező bal oldalán elhelyezkedő vezérlőelemek segítségével.

7. Az Ismétlések száma mezőben adja meg, hogy hányszor legyen lejátszva az animáció.

8. Az Igazítás mezőben adja meg az objektumok igazításának módját.

9. Kattintson a Létrehozás gombra.

Kapcsolódó témakörök

Animációk exportálása GIF formátumba