Tartalom

# A LibreOffice Chart funkciói

A diagramok az adatok bemutatására használhatók, így könnyebb azokat megjeleníteni.

Diagramot akár egy Calc-munkafüzet vagy Writer-táblázat adatai alapján is létrehozhat. Ha a diagram az adatokkal megegyező dokumentumba kerül beágyazásra, akkor megmarad a kapcsolata az adatokkal, vagyis a forrásadatok változása automatikusan frissíti a diagramot.

### Diagramtípusok

Térbeli és síkbeli diagramok széles választéka áll rendelkezésére, többek között oszlopdiagramok, vonaldiagramok és árfolyamdiagramok. Egy létező diagram típusát néhány egérkattintással megváltoztathatja.

### Egyéni formázás

Az olyan diagramelemeket, mint például a tengelyek, adatfeliratok és jelmagyarázatok, az elemre való jobb kattintással, az eszköztár ikonjaival, valamit a menüparancsokkal szerkesztheti át.